Nisiar Rauhla Rong – “Midang thazang pe tu”

01 April 2022

Kumkhatsong Bible Siar

Thukhantute 13 – 15

Luka 6:27 – 49

Thazang langpha thucom: “Ciahnak tahin kin unaute sanghnak ai khangsoruai tuh khiah thil pha imanin angruai tlang sawn ngasing” (Rome 15:2).

Rome 15:1-6 Songai sik tlang nga sing ih.

1. Nahiangai Sangtu mite thazang pe tumtu.

- Sanghnak ai thazang a cakmi kinmah in

- sanghnak thazang a tlawm mite ai thilrit khiah phur bawm tuh ising.

- Kinmah hiamhnak ruat tuh sawnhnak ilo i.

- Ciahnak tahin kin unaute sanghnak ai khangsoruai tuh khiah thil pha imanin angruai tlang sawn ngasing.

2. Laithianghlim songai zirhhnak bangin Jesuh Khrih heh sikthim tuih.

- Zaimantifangin Khrih in amah caah hiamhnak si lo i.

- Lai Thianghlim in, “Ning nautattute ai zohsuamhnak khiah i vumah tlok tuseh,” ti ai a tihnak khiah khim i.

- Lai Thianghlim ai kin relhnak thinsauhnak le thinlung hathnak thawmin

- umlamhnak kin nai tuhhnak in

- Lai Thianghlim songah nganciahnak hmuahhmuah heh kinmah thuzirhhnak hrangah i.

- Khrih Jesuh heh sikṭhim in

- ning lakah thinlung rual in

- ning umthilhnak tuhin

- thinsauhnak le thinlung hathnak ai a hampui, Pathian in, ning bawm tu hram seh.

- Ciatihin ning veksen thinlung hmunkhat in

- kin Bawipa Jesuh Khrih ai Pa le Pathian khiah thangphat tuh i si.

Nisiar Rauhla Rong – “Midang thazang pe tu”

02 April 2022

Kumkhatsong Bible Siar

Thukhantute 16 – 18

Luka 7:1 – 30

Thazang langpha thucom: “Cen bil in, “Kai tu mit i lo manin ruangpum ai i lo ing,” ti selai, ciatih ai a ti manin taksakhan i lo in um ngaingai tuh i awm?” (1 Korin 12:16).

1 Korin 12:18-31 Songai sik tlang nga sing ih.

A. Ruangpum ah taksakhan dangdang um ai, kuuldunten i.

A1). Ruangpum pakhatah taksakhan tampi um i.

- Ikhalselai tunai thil umdan bangin, Pathian in taksakhan dangdang heh a um tuh hmun ṭen ah amah ai daihhnak bangin dah i.

- Ruangpum heh taksakhan pakhat lek iselai ruangpui i tuh lo i!

- Ikhalselai a tunai thil umdan ah cen taksakhan tampui um napui ruangpum tu pakhat lek i.

- Ciamanin mit in, “Nang tu na kul lo ing,” tiin kut heh ti thil tuh lo i.

- Cen lu in ke khai, “Na kul lo ing,” tiin ti thil tuh ve lo i.

B1). Taksakhan teheh bangdunlo khalselai kuul dunten i.

- Thungai in ti fangin tu kin ruangpum ai taksakhan ṭawnṭai ber rin um loin cang thil hrimhrim lo ising.

- A thupui hang lo kin tihnak taksakhan heh ralring deuh in tuamhlawm ai

- kin ruangpui vumai a mawi hang lo taksakhan khiah pha deuh in thuam de ising.

- Kin taksa vumai mitsih a mawi hmun deuh tu thuam hnelhno kul lo i.

- Cawimawihnak a sam ber taksakhan in cawimawihnak ngah cuang tuhin Pathian in kin ruangpum heh thuam i.

A2). Taksakhan tetu pehzom dunsio i.

- Ciatihin ruangpum vumah khekdunhnak zaikhai um lo i;

- taksakhan pakhat le pakhat vumah zawmruathnak nai sawn i.

- Taksakhan pakhat tuar lekhaw a dang taksakhante inkhai tuarpui ve i.

- Taksakhan pakhat songlawihnak ngah lekhaw a dangte inkhai angpui ve i.

- Ning veksen in Khrih ai ruangpum i si ai pumpak ṭen in a taksakhan ṭen i si.

- Ciamanin Pathian in pawlpui songah minung khiah amahte ihnak tuh hmun ṭen ah dah i:

B2). Taksakhan teheh bangdunlo ai ruangpum pakhat songah i.

- a hmasaber ah nalangte dah i, a pahnihhnak ah prophette, a pathumhnak ah zirhtute, cen ngaihsunurkul bawntute, a sangtu ah cakruai thilhnak pehnak mite, ihlahle midang bawmthilhnak pehnak mite, ihlahle mi hoha thiamhnak pehnak mite, ihlahle lin lo pon ai pongthilhnak pehnak mite i.

- Amahte veksen in nalangte i sio lo i, prophet khai i sio lo i, zirhtu khai i sio lo i, ngaihsunurkul bawntute khai i sio lo i, urhnak cakruaitute khai i sio lo i; lin lo pon ai pongtute khai i sio lo i.

- Ciatih imanin a thupui deuhmi lehsawngte heh ngah tum tu sawn ih.

- Cen hemite tahin a pha ber miangmo ning hmuh tuh ing.

Nisiar Rauhla Rong – “Bawipa rinsan tuhngio ing”

03 April 2022

Kumkhatsong Bible Siar

Thukhantute 19 – 21

Luka 7:31 – 50

Thazang langpha thucom: “A kho ngai Bawipa ai ithnak tu zaikom inkhai cat awng lo i. A ninghiohnak tu tawp nia nai lo i” (Kahlate 3:22).

Khahlate 3:19 - 26 Songai sik tlang nga sing ih.

1. Bawipa rinsan tuh ngio ing.

- Inn le lo nai loin i tuarhnak hnelhno heh i ruat fangin kaimah caah thihsi kha roh thawn bang i.

- Ciami catloin ruat ai thin i nau cuahco i.

- Ikhalselai umlamhnak hleng leh i, Hemi thil pakhat i ling fangin.

- A kho ngai Bawipa ai ithnak tu zaikom inkhai cat awng lo i.

- A ninghiohnak tu tawp nia nai lo i. Zing lam khuavar bangin thar ṭiode i;

- Rintlak a ihnak tu a thawmlian i. I covo tu Bawipa lek i;

- Ciamanin i umlamhnak a hnenah dah tuh ing.

- Bawipa tu pha i, Amah a ringtute ca ahcen.

- Thinsau ngai ai iang heh kinmah caah a pha ber i, Amah ai kin ohnak iang khiah.

Nisiar Rauhla Rong – “Rinsan talk Konghoitu”

04 April 2022

Kumkhatsong Bible Siar

Ruth 1 – 4

Luka 8:1 – 25

Thazang langpha thucom: “Nangmah le nangmah siatsuah dun tuhai mi senpui khai siatsuah tuh isi. Na bawnhnak a tam ze i. Nangmah pakhat lekin ti cawk tuh lo isi” (Luatsuakhnak 18:18).

Luatsuakhnak 18:13-22 Songai sik tlang nga sing ih.

1a). Jethor in Moses ai Israel mite konghoidan heh dikcanglo i tiin ti i.

- A thangha ah Moses tu a minungte ai thukhan sah tuhin to ai, a hmaiah mi senpui tu zing lamin zan lam tian ding tlang i.

- Moses ai pu Jethro in ciami a hmu fangin Moses hnenah, “Mipuite ca thil bawn na tumhnak tu akontih i? Zaimanin nangmah lek hetihin to ai midang hmuahhmuah na cingkim ah zing in zan tian ding tlang cuahco i?” tiin ti i.

2a). Moses in Israel mite thukhan sak dan / konghoi dan.

- Ciafangin Moses in, “Hetihin i bawn heh a kul hrimhrim i. Zaimantifangin Pathian ai a daihhnak ziang i ti ling nuam manin mi senpui tu i hnenah kawi tlang i.

- Mi pahnih thu el dun fangin i hnenah kawi de ai ciafangin aisu mawh ai aisu mawh lo i, tiin thu relcat sah ai amahte hnenah Pathian thukham le dante heh rel de ing,” tiin ti i.

1b). Jethor in Moses hnak mipi na konghoidan dik lo i tiin ti ai, ruahhnak na pe tuhing it hu in gai tu tiin ti i.

- Ciafangin Jethro in, “Hemi thil tidan heh a dik lo i.

- Nangmah le nangmah siatsuah dun tuhai mi senpui khai siatsuah tuh isi. Na bawnhnak a tam ze i. Nangmah pakhat lekin ti cawk tuh lo isi.

- Ciamanin i thu i ngai tu. Ruathnak pha na pe tuhai na hnenah Pathian um tuh i. Nang tu Pathian hnenah mizapui ai palai i tuhai amahte thu heh Pathian hnenah hlen tuh isi.

- Cen Pathian thukham le dante heh amahte hnenah zirh tulai, na nuncan ziaza tuh le na bawn tuhhnak tu fiangniu in rel tu.

2b). Israel mite konghoi tuhdan Jethor in Moses hnenah ruahhnak pe.

- Ikhalselai thiltibenhnak a naitu mi hrekkhat ril tulai ciamite tu Israel mite hoitu tuhin dah tu. A thawngthawng, a zaza, sawmnga nga le sawmkhat khat ai hoitu i tuh i.

- Ciamite tu a zomzet in mi senpui thukhantu i tuh i. Thu har deuhdeuh ciah na hnenah na hlen tlang tuseh. Ikhalselai thu nepnawi pawl tu amahte in rel tuseh. Ciatihin bawn lesi na thilrit na phur bawm ah cang tuhai na nuam tuh deuh i.

Nisiar Rauhla Rong – “Naper heh dikcangin pertu”

05 April 2022

Kumkhatsong Bible Siar

1 Samuel 1 – 3

Luka 8:26 – 56

Thazang langpha thucom: “Ciamanin ningmah songin naper pha a pantu Pathian in Khrih Jesuh Nia a hleng fangin ciami heh a tawp tian persuak tuh i tiin ling fiang ing” (Filipi 1:6).

Saam Labu 139:13-24 Songai sik tlang nga sing ih.

1a). Bawpa tui semseahtu i.

- I songril tian a bawntu heh nangmah isi; I nu ai pum songin i semruaitu khai nangmah isi. A kihkul ngai le phundang ngai in na i bawn manin, thang na phat ing. Na bawnhnak hmuahhmuah heh mangbang le khuaruahharkul i. Ciami heh i thinlung veksen in ling ing.

1b). Bawipa tui zaizongza i lingsahsio tu i, a hnenah um tuh tio ing.

- Semsuah tuhin i ruhkuangte ruat ai, I nu ai pum songah i thisan le i taksa na peh awng laiah, A thupniu in ciata ah i khang betbo laiah, i hmu siotu nangmah isi. I suak hlan in i hmu zo isi; Kaimah ca ai na bawnhnak kum le can tu, Na laibu songah khum cia zo i, Nikhat rin a pan hlan in. Aw Pathian, na ruathnakte tu, Kaimah caah thuk ai har i. Na ruathnak a tamdan heh ruat ban lo ing. Siar khal inglai runsiat tahin tam tuh sawn i; I khangphawk inkhai na hnen thotho ah um tuh ing.

2a). Bawipa thu heh dikcangin a rello tute heh a ralte i.

- Aw Pathian, hrokhrawl mite tu, Rek sek silai i daih i! Thisan suah a hiamtute in, I hlum sek selai i daih ngai i! Na thu tu mawi lo ngaingai in rel tlang i; Na hming khiah ngai tlak loin rel tlang i. Aw Bawipa, na huatute zaitlukin i hua i! Nangmah na raltute tu, Zaitluk in hmuh i heh i! Anite heh i thin runruh in cim ing; I ral ai i ruathnakte i.

2b). Bawipa i thinlung dik le diklo i siktu, cen kumkhua nunhnak ah i hoitu.

- Aw Pathian, i lek tulai, i thinlung khiah i ling sah tu: I cu tulai i ruathnakte heh hmu tu. I songah phatlohnak um le um lo fiang ngai in sik tu; Cen kumkhua nunhnak lampui ah i hoi tu.

Nisiar Rauhla Rong – “Ning linghnak thilpha bawn tum tuih”

06 April 2022

Kumkhatsong Bible Siar

1 Samuel 4 – 6

Luka 9:1 - 17

Thazang langpha thucom: “A thu kin za fangin tawk zo i ti menma in ningmah veve zawl dun mah ih. Ning zahnak heh bawnsuak tum tu ih” (James 1:22).

James 1:19-27 Songai sik tlang nga sing ih.

1. Pongka phalo te pong mahih, nunhnak le thazang a pet hai mi ning songai Rauhla ruaihnak pong tusawn ih.

- I ithnak u le naute, he thu heh hih tu ngio ih: aisusu khai linghnak lam ahcen zualrang tu ilai pong tuh le thinrawhnak lam ahcen hnuakfual tu ih.

- Minung ai thinrawhnak in Pathian ai tumtekhnak dikcang heh hlehsuah thil lo i.

- Ciamanin ningdulkul le a rimmi ziaza pha lo hmuahhmuah heh lon tusek ih. Pathian hnenah ap dun tu ilai thinlung songai khumciahnak ning rauhla othaitu thu heh kho ngai in awh tu ih.

2. Thilpha ninglinghnak heh bawnsuak tum tuih.

- A thu kin za fangin tawk zo i ti menma in ningmah veve zawl dun mah ih. Ning zahnak heh bawnsuak tum tu ih.

- A za ian za ai a bawnsuak lotu heh hlalang ah a hmel sikduntu bang i. Amah in hlalang ah a hmel sik dun ai a ihnak cekci in hmu i.

- Fel ngai in sik dun hnuaah feh ai cammalak ah a hmel zaibang i ti ling nawn lo i.

- Ikhalselai mi luatruaitu, semkhimmi dan heh fel ngai in a siktu ṭio heh a ling menma le a haitu ilo in a bawnsuaktu i; ciatihin a bawnsuak manin Pathian in hmuifu pe tuh i.

3. Pathian cosang talk *biakhnak taktak tu* ‘midangte sualhnak ah ngiatdun tuhlo in kilkhawl dunhnak i.’

- Biahnak lakah zuam ngai ing a titu um aw i sim? Ning hmurka uk ben hlah le i sikhaw ning sanghnak vumah ning zuamhnak heh santlai lo i ai ningmah veve a zawlduntu i si.

- Pathian kin Pa in a taktak le a thiangmi biahnak ai a ruathnak tu: farah rimsu le hmaitongte harsahnak le amahte tuarhnak ah phatak niu in kilkhawl le laivum sualhnak songah niatdunruai tuh loin mah veve kilkhawlhnak khiah i.

Nisiar Rauhla Rong – “Ralring kuliohnak Abraham hnenumpa ai sanghnak”

07 April 2022

Kumkhatsong Bible Siar

1 Samuel 7 – 9

Luka 9:18 – 36

Thazang langpha thucom: “Cam lo niu in ning inn ah pakhat le pakhat khual tlung ruai dun tu ih. Pathian lehsawng dangdang kiltu pha ning i bangin a hnenin ning ngahhnak lehsawng heh midang phathnak hrangah hmang tu ṭen ih” (1 Peter 4:9-10).

Sempanhnak 24:12-24 Songai sik tlang nga sing ih.

1. Abraham hnenumpa Isacc nupi hrang sawngenhnak.

- Ciafangin Abraham hnenum pa tu sawngen ai, “Maw Bawipa, i bawipa Abraham ai Pathian, i bawipa hnenai na thukham khimruai in tun nia tun tikcucan ah i hlawhtlingruai tu hram law. Hemi i dinghnak namkum ah ti cawi tuhin khua songin fenute kawi tuh i. Fenu pakhat hnenah, ‘Ninghioniu in na tibel hma tulai tidap niu ding tuh ing,’ ti tuhai ani in, ‘Ding tu, na kalaukte khai tidap tul tuh ing,’ tiin iti lekhaw ciami fenu nu heh na sal pa Isaac ca na rilhnak fenu tuh ihang. Ciatihin cang peupeu lekhaw i bawipa hnenah na thukham khimruai isi, tiin ling tuh ing,” tiin ti i.

2a). Rebecca heh namkum ah tiikhai tuhin kawi i.

- Cen a sawngen rin a ben hlanah, Rebecca tihnak fenu nu ciah a kodar vumah tibel phur kongin kawi i. Rebecca tu Bethuel ai fanu i. Bethuel tu Milcah ai fapa i ai Milcah tu Abraham unau pa Nahor ai nupui i. Rebecca tu a mawi roh ai fenu him lamsamniu lai i. Namkum lamah zu zianzo ai a tibel dim in ti a thun ben fangin hong leh ngiarngo i.

2b). Rebecca in Abraham hnenumpa sawngenhnak bang cekci in bawn sio.

- Ciafangin Abraham hnenum pa tu dawp ai a hnenah, “Ninghioniu in, na tibel songai ti ding i siang tu,” tiin ngen i. Rebecca in, “Bawipa ding tu,” tiin ti ai a tibel rang ngai in hma ai tibel khai kho ngai in awh sah meng ai dingruai i. Ti dingruai hnuaah Rebecca in, “Na kalaukte ca inkhai ti cawi sah tuhai amahte duhzah in ding tuseh,” tiin ti i. A rang ngai in sumhnam tikuang songah tidap tu bung ta sek ai, kalaukte a kham hlanlo ti cawi sah hnelhno i. Abraham ai minung pa inkhai Bawipa in i hlawhtlingruai nimaw, tiin dapthen in sik ngio i.

3). Abraham hnenumpa in Rebecca hnarkhaih le suingun vuhsak i.

- Cen kalaukte tu Rebecca in ti a pe ben fangin Abraham hnenum pa in a mankhung sui hnarkhaih suah ai a hnar ah khaih sah i; a lianpui suingunte pahnih lang ai a kut ah ruk i.

- Cen, Aisu ai fanu isi? Na pa inn ah kin cam hmun tuh a khan um nitur im?” tiin zawt i.

- Rebecca in, “Nahor le Milcah ai fapa Bethuel ai fanu ing.

Nisiar Rauhla Rong – “Himhnak Inn pui”

08 April 2022

Kumkhatsong Bible Siar

1 Samuel 10 – 12

Luka 9:37 – 62

Thazang langpha thucom: “Bawipa hnenah thil pakhat ngen ing; Ciami thil pakhat ian i daihhnak i; Bawipa ai inn songah i nunsong hmuahhmuah um i nuam i; A mawihnak sik tuhin le amah daihhnak si tuh khiah i” (Saam Labu 27:4).

Saam Labu 27:1-6 Songai sik tlang nga sing ih.

1. Bawipa ihnenah um manin zaikhai kihlo, laaulo ing.

- Bawipa tu i tleuhnak le i nunohnak i; Aisu i lau tuh i?

- Bawipa tu i khakber lungpui i; Zaikhai kih tuh lo ing.

- Mihrokhrawl i ralte in i tawng ai a rek i tum tlang fangin, Amahte lehlam bah ai sawn tlang i.

- Ralkap burpui in i kulh sio khalselai, kih tuh lo ing;

- I ralte in i nor dekdo khalselai, Thinlau loin Pathian rinsan tuh meng ing.

2a). Bawipa hnenah thil pakhat ian i ngenhnak tui Inn songah i um thil tuhhnak i.

- Bawipa hnenah thil pakhat ngen ing;

- Ciami thil pakhat ian i daihhnak i

- Bawipa ai inn songah i nunsong hmuahhmuah um i nuam i;

- A mawihnak sik tuhin le amah daihhnak si tuh khiah i.

2b). Bawipa ai Inn tui him hmunber i.

- Harsa can ah amah ai a huphnak songah i thup tuh i;

- A Biakinnpui songah himniu in i kilkhawl tuhai,

- Lungpui sang ngai vumah hlamuang niu in i umruai tuh i.

- Ciatihin i hiangai a ummi i ralte heh neh tuh ing.

3. Bawipa tu thangphat tuh ing.

- Lungawihnak thawn au kongin

- A Biakinnpui songah hibawlhnak sel tuh ing.

- La sa tuh ing, Bawipa tu thangphat tuh ing.

Nisiar Rauhla Rong – “Thuthangpha phuangtute hrangah sawnget tuih.”

09 April 2022

Kumkhatsong Bible Siar

1 Samuel 13 – 14

Luka 10:1 – 24

Thazang langpha thucom: “Ning ponkam tu ngai nuam le a mawimi i tu selai, mi cangcang ai thuzawthnak heh felfai ngai in sawn ben tuhin zuam tu ih” (Kolose 4:6).

Kolose 4:2-6 Songai sik tlang nga sing ih.

1. Thuthangpha heh dikcangneuin kin phuang suak tuhhnak hrangah saw inget tuih.

- Catloin sawngen tu ih; saw ning ngen fangin, Pathian hnenah anghnak thu rel kongin thinlung fimniu in ngen tu ih.

- Ciatihin ning ngen fangin Khrih thuthup phuangthilhnak can pha Pathian hnenin ning ngah thil tuhin kin ca ahkhai ngen tu ve ih. Tun thawng songai i umhnak khai ciami thu i phuang manin i.

- Ciamanin Khrih ai Thuthangpha i phuang fangin fiang ngai in i rel tuh hrimhrimhnak bangin phuang thil tuhin saw i nget tu ih.

2. Sanglo tute karlakah ralring le fimvar neuin um tuih.

- Sang lotute lakah fimvar niu in tlangleng tu ilai can pha ning naihnak heh man nai roh in hmang tu ih.

- Ning ponkam tu ngai nuam le a mawimi i tu selai, mi cangcang ai thuzawthnak heh felfai ngai in sawn ben tuhin zuam tu ih.

Nisiar Rauhla Rong – “Jesuh Jerusalem ah lut”

10 April 2022

Kumkhatsong Bible Siar

1 Samuel 15 – 16

Luka 10:25 – 42

Thazang langpha thucom: ““Zion khuapui heh rel tu ih, Na kumpibawi tu na hnenah a kawi lai i; Amah tu mi lungnem i ai Laak vumah to i. Laak dawnniu vumah to i, ti tu ih,” tiin ti i” (Matthai 21:5).

Matthai 21:1-11 Songai sik tlang nga sing ih.

1. Jesuh in a hnuahlunte lahsongin mipahnih khuasongah lutai Laak heh a hnenah koih tuhin ruai i.

- Jesuh le a hnuahlunte tu Jerusalem nong betbo ihang. Olive mual ai Bethphage khua hleng tlang i. A hnuahluntu pahnih khiah hmaiah hlat ai,

- hetihin thucah i. “Ning hmai ai khua ah feh tu ilai laakpui le a fa niu henhnak hmu tuh i si. A ri hawk tu ilai i hnenah koih tu ih.

- ‘Mi in zaimanin dukpui i si,’ ning ti lekhaw, ‘Bawipa in kul i,’ ti tu ih. Ciatihin ning hlat tuh vut ngawn i,” tiin ti i.

- Hemi tu prophet ai a relciahnak khimruai tuhin i. Prophet in: “Zion khuapui heh rel tu ih, Na kumpibawi tu na hnenah a kawi lai i; Amah tu mi lungnem i ai Laak vumah to i. Laak dawnniu vumah to i, ti tu ih,” tiin ti i.

- Ciamanin hnuahlunte tu feh ai Jesuh relhnak bangin bawn kawm i.

- Laak le a faniu tu fehpui ai a zangkhun ah pon dan ai Jesuh in to i.

2. Prophet relciahnak bangin Jesuh tu Jerusalem khua songah songlawi ngaiin lut i.

- Mi tampui in Jesuh fehhnak tuh lampui ah amahte pon phah tlang ai midangte in hnahsawl hliak ai lampui ah phah tlang ve i.

- Jesuh hmaiah a fehtute ituseh, a hnua lamin a hluntute in ituseh, amahte veksen in: “Hosanna! David ai fapa thangphat tu ih! Bawipa hming ai a kawitu heh Pathian in hmuifu pe tuseh! Hosanna! Pathian tu van a sang ber ah thangphat tu ih!” tiin au tlang dekdo i.

3. Aisu i? tiin zawt dun murhmo ai, *“Jesuh i”* tiin tit lang i.

- Jesuh Jerusalem khua songah a lut fangin a khua pumpuhluk in au tlang dekdo ai, “Hemi pa tu aisu i?” tiin khua mite in zawt dun murhmo i.

- Ciafangin mizapui in, “Hemi pa tu Galilee ram Nazareth khuami prophet Jesuh i,” tiin ti tlang i.

Nisiar Rauhla Rong – “Jesus hlengleh fangin thil umtuh dante”

11 April 2022

Kumkhatsong Bible Siar

1 Samuel 17 – 18

Luka 11:1 – 28

Thazang langpha thucom: “Ciamanin ralring in um tu ih; zaimantifangin zaikom ah ning Bawipa hleng tuh i ti ling lo i si” (Matthai 24:42).

Matthai 24:36-44 Songai Ni-hnuataber nia or caan hlengtuh heh aisu in khai linglo i, ti heh sik tlang nga sing ih.

1a). Noah san laiai bangin Mifapa hleng caan ah cang tuh ve i.

- Ciami nia le can heh van ai a umtu vancungmi in ituseh, Fapa in ituseh, aisu inkhai ling lo i; Pa ian in ling i. Noah san laiah thil a canghnak bangin Mi Fapa a hleng can ah cang tuh ve i.

- Tilawi a tlung hlanah minungte tu ai le ding in nupui hoi ai pasal nai tlang i; Noah lawng song a lut nia tian nuam roh in um tlang i.

- Ciatihin tilawi in a lan sek hlan tian ziang cang tuh i, ti aisu inkhai ling tlang lo i.

1b). Ni-hnuataber nia cang tuhhnak.

- Ciabang thotho in Mi Fapa a hleng fangin khai cang tuh i. Ciami can a hleng fangin lo ah mite pahnih naper kawm tuhai pakhat tu lang tuhai pakhat tu hlum tuh i. Nupangte pahnih sum ruan dun tuhai pakhat tu lang tuhai pakhat tu hlum tuh i.

2. Ciamanin ralring in um tui h.

- “Ciamanin ralring in um tu ih; zaimantifangin zaikom ah ning Bawipa hleng tuh i ti ling lo i si.

- Inn naitu pa in ruko a kawi tuh can ling selai mitmu loin kil tuhai ruko pa in a inn bal in lut thil tuh lo i, ti khiah ning linghnak i.

- Ciamanin ralring ngai in um tu ih, zaimantifangin Mi Fapa tu ning ralring lo can ah hleng tuh i.

Nisiar Rauhla Rong – “Jesuh tu minung ve i”

12 April 2022

Kumkhatsong Bible Siar

1 Samuel 19 – 21

Luka 11:29 – 54

Thazang langpha thucom: “Ciatih imanin zaihinkhim ah a unaute bang cang ve kul ai ciatihin a canghnak tu minungte ai sualngaithiamhnak co thil tuhin Pathian na ruaihhnak ah rinsantlak le ninghiohnak naitu Suangbawi Sang a cangthilhnak tuhin i” (Hebru 2:17).

Hebru 2:10-18 Songai sik tlang nga sing ih.

1a). Jesus tu minungte sualhnak ciangruai tu taktak i.

- Minung tampui in Pathian songlawihnak co thil ve tuhin zaizongza a bawntu le a nungruaitu Pathian in harsa tuarhnak songin Jesuh tu misemkhim ah bawn heh a dik i. Zaimantifangin Jesuh tu nunohnak ah amahte a hoitu i.

- Amah in minungte tu amahte sualhnak in thiangruai ai Amah le a thiangruai mi hmuahhmuah in Pa pakhat nai tlang i. Ciatih imanin Jesuh in anite tu ‘I unau,’ tiin ko tuhin zakthi lo i.

2). Thisen le taksa nai minute thihhnak in luat ruai tuhin, Jesuh tu “thisen le taksa” nai minung ah cang ve i.

2a). Lai Thianghlim in “i unaute tiin tiin ti i.

- Amah in Pathian hnenah, “Na bawnhnak heh i unaute hnenah rel tuh ing; Amahte taikhawmhnak ah thang na phat tuh ing,” ti i.

- Ciahlaiah, “Pathian tu rinsan tuh ising,” ti ai, “Heta ah Pathian ai i pehnak naupangte hnenah um ing,” tiin ti fawn i.

2b). Cetihai “naupangte” tiai a kohnak minung tetu thi le sa nai minung te i manin, Jesuh khai a mahte ou suak thil tuhin thi le sa nai minungah cang ve i.

- Ciatihin, “Naupangte,” ti ai a kohnak a minungte tu thi le sa naimi minung imanin Jesuh khai anite bangin thi le sa nai ah cang ai minung ihnak thawn nung ve i. Hetih ai a bawn fangin a tumtekhnak tu amah a thihhnak in thihhnak vumah thu a naitu Satan heh siatsuah ai,

- ciatihin amahte nunsong hmuahhmuah thihhnak kih ai sal bangin a nung mite luatruai tuhin i.

- Zaimantifangin a bawmhnak mite tu vancungmite ilo i, ti fiang i. Lai Thianghlim in a relhnak bangin, “Abraham ai tesinfate bawm i,” ti i.

2c). Cetih ai minungah a cangkul belhnak tu laivum mi hmuahhmuah sual ngaithiamhnak co thil tuhin rinsantlak Suangbawi Sang ah cangkul hnak i.

- Ciatih imanin zaihinkhim ah a unaute bang cang ve kul ai ciatihin a canghnak tu minungte ai sualngaithiamhnak co thil tuhin Pathian na ruaihhnak ah rinsantlak le ninghiohnak naitu Suangbawi Sang a cangthilhnak tuhin i.

- Amah rori in sualforhhnak le harsahnak a tuar zo manin tunah sualforhhnak a tuartute bawm ben i.

Nisiar Rauhla Rong – “A nitu kin kilkhawl tuber i”

13 April 2022

Kumkhatsong Bible Siar

1 Samuel 22 – 24

Luka 12:1 – 31

Thazang langpha thucom: “Ning Pathian ing ai ning kil ngiode ing, Ning puakpar le tarkun tian ning tuamhlawm tuh ing. Kaimah in ning bawn ai ning kilkhawl tuh ngiode ing; Bawmhnak ning pe tuhai ning hup tuh ing” (Isaiah 46:4).

Isaiah 46:1-10 Songai sik tlang nga sing ih.

1a. Babylon te bia awnghnak Milim tetu zaikhai i lo i, a mahte veve rin ou dun thillo i.

- “Babylon ai khuasiate tu bo zo i! Hlanlai ah Bel le Nebo bia awng i; Tun tu laak vumah phurh ai, sumhnam cawlruaitu thilrit ah cang zo i. Ciatih bangin a khuavangte tu pai sek i. Milimte tu amahte veve o dun thil lo i. Pom ai phur sek i.

1b. Jacobai tesinfate, kaimah heh ning kilkhawl tutio ing.

- “Aw, Jacob ai tesinfate, i ngai tucuk ih; I minung songin a tangsunte. Ning sem sawng in i kilkhawlhnak i si, Ning te sawng fangin i kilkhawlhnak i si. Ning Pathian ing ai ning kil ngiode ing, Ning puakpar le tarkun tian ning tuamhlawm tuh ing. Kaimah in ning bawn ai ning kilkhawl tuh ngiode ing; Bawmhnak ning pe tuhai ning hup tuh ing. “Aisu thawn i santeh tuh i si? Kaimah bangtu um aw im?

2. Sui Milim tu zaikhai santlailo i.

- Mi in amahte paisa bawm hong ai sui bur i; Amahte ngun heh cuai in teh tlang i. Sui ertu zawng ai milim bawnruai i; Cia hmaiah ut in bia i! Kodar ah bat in phur i; Hmun pakhat ah dah ai ciata ah ding ngio i. A umhnak an hmundang ah thawn thil lo i. A hnenah sawngen fangin sawn thiam lo i, Harsahnak song inkhai o tuh lo i.

3. Hlanlaiai ninghrangai i thil bawnhnak te haimah ih, hih tungio ih. Cen itumtekhnak khai pelh awng tuhlo i khaw, khim tuh tengteng i khaw.

- Aw misualte, hemi tu pha bik in ruat tu ih! I thil bawnciahnak heh ngaisung tu ih!

- Thil a cang sa pawl heh hih tu ih! Kaimah ian Pathian ing ti khiah ling tu ih; Kaimah bangtu aisu khai um lo i.

- A hampan in zai cang tuh i ti khiah rel cia awng zo ing; Hlanlai in a cang tuhhnak rel cia zo ing. I tumhnak tu pelh tuh awng lo ing, ti ing. Bawn i tumhnak hmuahhmuah bawn tuh ing.

Nisiar Rauhla Rong – “Cia can tu zanthim ihang”

14 April 2022

Kumkhatsong Bible Siar

1 Samuel 25 – 26

Luka 12:32 – 59

Thazang langpha thucom: “Judas in Jesuh pehnak sang heh lang ai suak vut i. Cia can tu zan ihang” (Johan 13:30).

Johan 13:21-32 Songai sik tlang nga sing ih.

1a). Jesuh in, “ninglakah izuar tutuh mi pakhat um i” tiin tiai, hnuahlun tetu *aisutuber inising?* tiin aicaan tlang i.

- Ciatihin Jesuh in a rel hnuaah a thin nuam lo ze ai langpang in, “Thutak in ning rel ing: ningmah lakah pakhat in i zuar tuh i,” tiin ti i.

- Hnuahlunte tu pakhat le pakhat sik dun luplo ai a ti nuamhnak tu aisu ini tiin aican in um tlang i.

- Hnuahlunte lakah pakhat, Jesuh in a it ngai mi pa tu Jesuh hiangah to i.

- Simon Peter in ciami pa khiah a kut in zap ai, “A ti nuamhnak aisu i, zawt tucuk,” tiin ti i.

- Ciamanin hnuahlunte in Jesuh nong tlang deuh ai, “Na ti nuamhnak tu aisu i, Bawipa?” tiin zawt tlang i.

1b). Jesuh in amah zuartutuhpa heh *sang (muk)* pe in, a hnuahlunte heh ling ruai i, ikhalselai hnuahlun tein lingfiang tlanglo bang i. (verses 28,29 siar tu).

- Jesuh in, “Sang heh hleng songah nim tuhai i pe tuhhnak pa i,” tiin ti i. Ciatihin Jesuh in sang hlom khat lang ai a nim hnuaah Simon Iskariot ai fapa Judas hnenah pe i. Judas in cia sang a lang sawngpah in Satan a songah lut i. Jesuh in a hnenah, “Na bawn tuhhnak tu rang ngai in bawn tuhang!” tiin ti i. Cabuai hiangai a dang a totute aisu inkhai zaimanin Judas hnenah ciatihin rel i ti ling tlang lo i. Judas tu tangka dip awhtu imanin hnuahlunte hrekkhat in Jesuh in puai ca a kulhnak lai ruai i na tu, ihlahle mifarah hnenah zaimaw pe tuh ruai ina tu, tiin ruat tlang i.

2). Mifapa ai songlawihnak heh lar zo i (zirpha ruatpha thuuk ngai um i. A zuar tuhthu, Judahte kutsongah a hleng tuh thu heh a songlawihnak tiin rel bangin zir thil ising).

- Judas in Jesuh pehnak sang heh lang ai suak vut i. Cia can tu zan ihang. Judas a tlan hnuaah Jesuh in, “Tunah Mi Fapa ai songlawihnak lar zo i; cen amah songin khai Pathian songlawihnak lar ve i. Cen a songin Pathian songlawihnak larruai lekhaw Pathian in Mi Fapa ai songlawihnak heh amah song rori in larruai tuh ve i. Ciami tu a rai hlanah bawn tuh i.

Nisiar Rauhla Rong – “Jesuh zohsuam tlang i”

15 April 2022

Kumkhatsong Bible Siar

1 Samuel 27 – 29

Luka 13:1 – 22

Thazang langpha thucom: “Lam lakah Simon tihnak pa tawk i. Ani tu khuatenau in khuapui ah a kawitu i ai ralkapte in Jesuh ai thinglamteh khiah khengkhebel in phurruai i. Simon tu Cyrene khuami i ai Alexander le Rufus ai pa i” (Mark 15:21).

Mark 15:16-24 Songai sik tlang nga sing ih.

1. Kin Bawipa Jesuh heh zohsuam tlang i.

- Ralkapte in Jesuh tu Mangki bawipa ai tualvan ah lutpui ai mizapui dangte khai ko tlang i.

- Jesuh tu pon san silruai i; hling in lukhuk bawn ai a lu ah khuruai i.

- Cen salam pe tlang ai, “Judah kumpibawi a nun sau tuseh!” tiin au tlang i.

- A lu ah fungkek in vit tlang i, cil thuih i, khuk caicin ai a hmaiah tun le tunin lu ut tlang i.

- Ciatihin zohsuam ben fangin pon san a silruaihnak hawk ai amah ai hnikpon khiah silruai leh i. Cen thinglamteh vumah khen tuhin fehpui tlang i.

2. Jesuh heh Golgotha tihnak mualah fehpi tlang i.

- Lam lakah Simon tihnak pa tawk i. Ani tu khuatenau in khuapui ah a kawitu i ai ralkapte in Jesuh ai thinglamteh khiah khengkhebel in phurruai i. Simon tu Cyrene khuami i ai Alexander le Rufus ai pa i.

- Jesuh tu Golgotha tihnak hmunah hlenpui i, Golgotha tihnak tu “Luruh hmun,” tica i.

- Ciata ah cabitti, mura tihnak si thawn roih ai pe tlang i, ikhalselai Jesuh in ding nuam lo i.

- Cia hnuaah thinglamteh ah khen ai camciafung duk in a hnikpon zem tlang i.

Nisiar Rauhla Rong – “Jesuh thiai phum i”

16 April 2022

Kumkhatsong Bible Siar

1 Samuel 30 – 31

Luka 13:23 – 35

Thazang langpha thucom: “Pumpak in Jesuh a lingtu hmuahhmuah le Galilee in a hluntu nupangte in a hla thah in ding ai cuan tlang i” (Luka 23:49).

Luka 23:49-56 Songai sik tlang nga sing ih.

1. Jesuh thinhnak heh a hlathahin cuan tlang i.

- Pumpak in Jesuh a lingtu hmuahhmuah le Galilee in a hluntu nupangte in a hla thah in ding ai cuan tlang i.

2. Joseph (Arimathea khuate) in Pilat hnenah Jesuh luang ngen i.

- Judea ram Arimathea tihnak khua ah Joseph tihnak mi pakhat um i. Ani tu mipha le upat hmaizah tlak mi i ai Pathian Ukhnak hleng cing tuh i, tiin a iangtu i. Ani tu Council songtel pakhat ve inapui Council thurelhnak le thil bawnhnak heh lungkhim lo i.

- Ciapa in Pilat hnenah feh ai Jesuh luang ngen i. Cen Jesuh luang heh thinglamteh vuman hla ai pon nemniu in a tuam hnuaah aisu inkhai hmang lai lo, lung kherhnak hlan thar songah phum i.

- Cia nia tu ni nga nia i ai Sabbath nia pan dawn ihang.

3. Jesuh hnuahlun awngtu (Galilee te) nupangte in Jesuh phumhnak heh mitrori in hmuai lingfiang tlang i.

- Galilee in Jesuh a hlun awngtu nupangte tu Joseph hlun tlang ai hlan ah feh tlang ve i. A hlan le a songai Jesuh luang zaitin vui i ti khai hmu tlang sio i.

- Cen inn tlung tlang ai Jesuh luang mat tuhin rimhmui le yihmuite bawn cia i. Sabbath nia tu amahte Dan ai ruaihnak bangin cawlum tlang i.

Nisiar Rauhla Rong – “Jesuh thiai phum i”

17 April 2022

Kumkhatsong Bible Siar

2 Samuel 1 – 2

Luka 14:1 – 24

Thazang langpha thucom: “Ikhalselai thudik tu hetihin i: Khrih tu thihhnak in thoruai leh zo ai a thi ciamite thoruai leh tuh ve i, ti lingthilhnak tuhin a thai hmasaber amahkhan i” (1 Korin 15:20).

1 Korin 15:12-26 Songai sik tlang nga sing ih.

A). Khrih heh thihhnak in thosal lo selai thuthangpha phuang tuhpha khai umlo ai, sangtuhpha khai umlo i.

- Kin thu phuanghnak tu: Khrih tu thihhnak in thoruai leh zo i tihnak i ai tunah akontih in mi hrekkhat in mithi thoruailehhnak um lo i ti thil i si? Ciatih ai ning tihnak tu dik bang selai Khrih thoruai leh lo i, ti ah cang tuh i. Cen thihhnak in Khrih thoruai leh hlah lekhaw phuang tuh zaikhai nai lo ai sang tuh zaikhai nai lo i si. Ciahlaiah Pathian thu ah thudonrel ah kin cang tuh i, zaimantifangin thihhnak in Khrih heh Pathian in thoruai zo i tiin rel ṭiode heh i ing in. Ikhalselai a thi mite nunhnak ah thoruai lo ngaingai lekhaw Pathian in Khrih khai thoruai lo i tuh i. Zaimantifangin a thi mite thoruai hlah lekhaw Khrih khai thoruai ve lo i.

B). Khrih thosalhnak umlo / sanglo le khaw sualhnak songah kin taanglai tihhnak i.

- Cen Khrih thoruai hlah lekhaw ning sanghnak heh a kualawngpui i tuhai ning sualhnak songah a tang laimi i tuh i si. Ciahlaiah Khrih sang ai a thitute khai pairal tuh ve i. Khrih songah umlamhnak kin naihnak heh a konteng khai hleng loin he laivum kin nunhnak hrang ian ilekhaw laivum mite lakah ninghio kul ber i tuh ising.

C1). Khrih tu tho ngaingai peu i.

- Ikhalselai thudik tu hetihin i: Khrih tu thihhnak in thoruai leh zo ai a thi ciamite thoruai leh tuh ve i, ti lingthilhnak tuhin a thai hmasaber amahkhan i. Mi pakhat manin thihhnak a um bangin mi pakhat manin tholehhnak hleng ve i. Adam thawn pehzomdunhnak manin mi zongzong thihhnak a tawk bangin Khrih thawn a pehzomdunhnak thawmin mi zongzong thoruai leh tuh ve i.

C2). Thosal dan thute.

Ikhalselai a sangsang niu in thoruai leh tuh i: a hmasaber ah Khrih, cen a hleng leh fangin Amah ai minungte i tuh i. Cia hnuaah can bohnak hleng tuh i. Khrih in rauhla lam uktute, thunaitute le huham naitute hmuahhmuah a neh sek hnuaah Ukhnak heh Pa Pathian hnenah pe tuh i. Zaimantifangin Pathian in ral hmuahhmuah neh sek ai a ke hniaah a dah sek hlanlo Khrih in uk tuh i. Ral hnuataber a neh tuhhnak tu thihhnak i.

Nisiar Rauhla Rong – “Tuar tuhhnak in ouhnakte isi”

18 April 2022

Kumkhatsong Bible Siar

2 Samuel 3 – 5

Luka 14:25 – 35

Thazang langpha thucom: “Sualhnak ning bawn manin ning tuar tlak vithnak tuar le i sikhaw ning caah zai hnempuihnak um i? Ikhalselai phathnak bawn cing in tuar le i sikhaw Pathian in hmuifu ning pe tuh i” (1 Peter 2:20).

1 Peter 2:11-21 Songai sik tlang nga sing ih.

A. Rauhla thawn a ral dun ngiode tisa hiamhnak in ning neh hram maseh

- I ithnak i rualte, he laipua vumah mikhual le raltlan mi bangtluk i si ai ning hnenah ninghiohnak ning ngen ing. Rauhla thawn a ral dun ngiode tisa hiamhnak in ning neh hram maseh. Pathian sang lomi lakah ziaza sikṭhim tlak in nung tu ilai phatlohnak a bawntu tiin mawh ning hluk tlang khalselai, ning nuncan phahnak ning hmu tuhai Pathian a hleng Nia ah amah thangphat tlang tuh i.

B. Laivum uktu bawite thu ngai tuih.

- Kin Bawipa manin ning vumai thunaitu bawite thu ngai tu ih; a sang ber ai thunaitu kumpibawi thu ngai tu ih. Cen peng le ram uktu bawi upate khai, hrokhrawl mite reemtu tuhin le phathnak a bawntu lawmtu tuhin naper pehnak imanin amahte thu ngai tu ih.

C. Ning nuncanziaza in, ning hiangkimai thuphalo le thil phalo te khukben / hupben / nehben tuhin zuam tuih.

- Zaimantifangin zaikhai ling lo ai a pongtu mivoite ai ponghnak heh thil pha ning bawnhnak in dap tuseh tiin Pathian in ning daihsahhnak i. A luatmi bangin nung tu ih; ikhalselai ning luathnak heh phatlohnak huptu ah hmang mah ih; ciatah in Pathian ai sal bangin nung tu sawn ih. Mi zongzong upat tu ih, sangtu unaute it tu ih; Pathian kihzah tu ilai Kumpibawi khai upat hmaizahhnak pe tu ih. Salte, ning bawite ai thu ngai tu ilai upat tu ih, ninghiohnak le upathnak a naitute lek upat loin mipuar bikraw pawl ai thu khai ngai tu ih.

D. Harsa tuar tuhhnak in Pathian in ningkohnak i.

- Pathian daihhnak ning ling manin ning tuar kul lohnak harsahnak tuar le i sikhaw Pathian in hmuifu ning pe tuh i. Sualhnak ning bawn manin ning tuar tlak vithnak tuar le i sikhaw ning caah zai hnempuihnak um i? Ikhalselai phathnak bawn cing in tuar le i sikhaw Pathian in hmuifu ning pe tuh i. Ciabang harsahnak tuar tuhin Pathian ai kohnak mi i si; zaimantifangin Khrih amah rori in harsahnak ning caah tuar ai a keniah hlun thil tuhin santeh tuh ning hlup i.

Nisiar Rauhla Rong – “Bawipa’i *Danlaibu*”

19 April 2022

Kumkhatsong Bible Siar

2 Samuel 6 – 8

Luka 15:1 – 10

Thazang langpha thucom: “Aisu inkhai za sio ai Bawipa ning Pathian cawimawi thiamhnak tuhin le a thu ning ngaihnak tuhin pasal, nupang, naupang le ning lakai a ummi ramdang mi amahte veksen in kokhawm tu sio ih” (Danpelehhnak 31:12).

Danpelehhnak 31:9-13 Songai sik tlang nga sing ih.

1. Moses ngaanhnak Bawipa’i *Dan Laibu* heh Levi mi, Suangbawite hnenah ap i.

- Cen Moses in Pathian ai dan heh ngan sio ai Bawipa ai Thukham Kuang kilkhawltu Levi mi suangbawite le Israel hotute hnenah pe i.

2a). Bawipa’i *Dan Laibu* kum sarih velkhat Ponhlaam (Dawngpui thawn a caan bangdun i, September hlabo or October hla songah bawn de i) puai caanah siar tuh.

- Anite hnenah, “Kumsarih ah velkhat, Laiba Map Kum a hleng cang fangin hemi dan heh Ponhlam Puai can ah cawm roh in siar tu ih. Israel mite biahnak hmunah Bawipa bia tuhin kawi fangin amahte hmaiah siar tu ih.

2b). Pathian cawimawi thiamhnak tuhin mi hmuahhmuah za sio / ling sio tuhin siar tuih.

- Aisu inkhai za sio ai Bawipa ning Pathian cawimawi thiamhnak tuhin le a thu ning ngaihnak tuhin pasal, nupang, naupang le ning lakai a ummi ramdang mi amahte veksen in kokhawm tu sio ih. Bawipa ning Pathian ai dan a za awng lai lote ning tefate inkhai za tlang tuh i.

- Ciatihin Jordan runral ram khur ai a um song hmuahhmuah ah Bawipa kihzah thiam tlang tuh i,” tiin thupe i.

Nisiar Rauhla Rong – “Tuukhal (Pathian naruaih) tihnak heh tuarhnak i ai, cetih in Pathian sunloih hnak lar de i”

20 April 2022

Kumkhatsong Bible Siar

2 Samuel 9 – 11

Luka 15:11 – 32

Thazang langpha thucom: “Jesuh in, “Kaimah i it le i sikhaw i thupehnakte hlun tuh i si” (Johan 14:15).

Johan 21:15-19 Songai sik tlang nga sing ih.

1. Jesuh in Peter hnak *i iit awsim?* Tiin velthum zawt ai, Peter in *na ii ting* tiin sawn i. Cen Jesuh in *i Tuute kilt u* tiin rel i.

- Thaifak ai ben fangin Simon Peter hnenah, “John ai fapa Simon, he midangte tahin nang in i it sawn aw sim? tiin zawt i. Simon in, “I, Bawipa, na it ing ti ling isi,” tiin sawn i. Jesuh in, “I tuute kilkhawl tu,” tiin ti i. A vel hnihhnak ah Jesuh in, “John fapa Simon, i it aw sim? tiin zawt lala i. Simon in, “I Bawipa, na it ing ti khiah ling isi,” tiin sawn i. Jesuh in, “I tuute kilkhawl tu,” tiin ti i. Jesuh in, “John ai fapa Simon, i it aw sim?” tiin vel thumhnak zawt lehthio i. Ciatihin vel thum tian Jesuh in, “I it aw sim?” tiin a zawt manin Peter tu a lungsia ai Jesuh hnenah, “Bawipa, nang tu zaizongza ling hlen isi. Na it ing, ti khai ling sio hlen isi!” tiin ti i. Cen Jesuh in, “I tuute kilkhawl tu.

2. Jesuh in; Peter in tuarhnak then Pathian sunloih tuhhnak thu rel ci ai.

- Thutak in na rel ing: na no laiah pai ai na nuamhnak hmuncang ah feh isi; ikhalselai na tar fangin tu na ban pharh tuhai midang in na pen tuhai na nuam lohnak hmunah na fehpui tuh i,” tiin ti i. Hetihin a pong fangin Peter in zaibang thihhnak tuar tuhai zaibang in Pathian hnenah songlawihnak pe tuh i, ti khiah Jesuh in a larruaihnak i. Cen Jesuh in, “I hlun tu,” tiin ti i.

Nisiar Rauhla Rong – “A hlun bo ai A thar ah”

21 April 2022

Kumkhatsong Bible Siar

2 Samuel 12 – 13

Luka 16

Thazang langpha thucom: “A mithli hmuahhmuah nul sah tuh i. Thihhnak um tuh nawn lo i; thinhnawm lungsia, kaphnak aihram le urhnak um tuh nawn lo i. Zaimantifangin thil hlunte tu pairal zo sek i,” tiin ti i” (Thuphuan 21:4).

Thuphuan 21:1-7 Songai sik tlang nga sing ih.

1a). Van hlun le lai hlun tu bozoi.

- Cia hnuaah van thar le lai thar hmu ing. A hmasa ai a um awng van le lai khiah pai ai tifingriat khai um nawn lo ihang.

1b). Jerusalem thar heh Monu baingan, Pathian hnenin tolh i.

- Cen Khuapui Thianghlim Jerusalem thar heh, a pasal tuh mi tawk tuhin par liang in a ralring cialep monu bangin Pathian hnen vancung in a zuktolh hmu ing.

2a). Pathian tu minung lakah um tuh ai, ciami minute Pathian i tuh i.

- Bawi tohkham in aw cawm ngai za ai, “Pathian umhnak inn heh minung hnenah um i. Ani tu anite hnenah um tuhai ani khai amah ai minung tuh ihang. Pathian amah rori anite hnenah um tuhai amahte Pathian tuh ihang.

2b). Thilhlun (harsahnak, mihli farhnak etc…) hmuahhmuah pai tuhsio i.

- A mithli hmuahhmuah nul sah tuh i. Thihhnak um tuh nawn lo i; thinhnawm lungsia, kaphnak aihram le urhnak um tuh nawn lo i. Zaimantifangin thil hlunte tu pairal zo sek i,” tiin ti i. Cen bawi tohkham a totu in, “Sik tu ih, thil hmuahhmuah a thar in bawn ing,” tiin ti i.

3.) Thuphuan ngaantu ngaanhnak heh thidik i ai, sangtlak thu i.

- i hnenah, “Hemi thu heh ngan tu, zaimantifangin a dikmi le sangtlak thu i,” tiin iti i. *(These words are trustworthy and true).*

4. Bawitohkham vumai totu hnua a hluntu hmuahhmuah tu nunhnak tii dingngah tuh i.

- Cen, “Zaizongza ben zo sek i. Kai tu Alpha le Omega ing, a panhnak le a tawphnak ing. Aisu khai ti a haltu heh nunhnak cirhti ding tuhin man loin pe tuh ing. Nehtu hmuahhmuah in hemi heh co tlang tuh i. Amahte Pathian i tuhai anite tu i fate i tuh i.

Nisiar Rauhla Rong – “Semsuahhnakte, minung, le minupervo”

22 April 2022

Kumkhatsong Bible Siar

2 Samuel 14 – 15

Luka 17:1 – 19

Thazang langpha thucom: “Cen Bawipa Pathian in a semsuahhnak mipa heh lovaitu le kilkhawltu tuhin Eden vuandum ah umruai i” (Sempanhnak 2:15).

Sempanhnak 2:4-10, 15 Songai sik tlang nga sing ih.

1. Pathian in Lai le Van a bawn ben vele, ruah si ruailo manin, laivum ah thingkung, hampa, hlaici, umlailo i.

- Lai le van a bawnhnak thula tu ciatihin i. Bawipa Pathian in lai le van a bawn ben fangin laivum ah thing le hampa um lo i; hlaici po tuh khai um lai lo i; zaimantifangin Pathian in ruahsiruai lai lo i. Lovaitu tuh minung khai um lai lo i. Ruahsi lai lo napui laipua songin ti suak manin laipua heh nelruai hliang i.

2. Pathian in minung bawn i.

- Cen Bawipa Pathian in laivut lang ai minung semsuah i. A hnar songah nunhnak haihawh hmut ai minung ah cang i.

3a). Cen Eden vuandum bawn ai a bawnhnak minung umruai i.

- Cen Bawipa Pathian in nisuah lamai umhnak Eden ah vuandum bawn ai cia vuandum ah a bawnhnak minung umruai i. Thai pha a thaimi le a mawi ngai thingkung phuncang ciami vuandum ah poruai i. Vuandum laiteng ah nunhnak thingkung, thupha le thuhnawm thiathiamhnak thingkung khai poruai i.

3b). Eden vuandum nelruai tuhin vuandum songin ruunpui pakhat luangruai ai, vuandum songai a dahhnak minung heh cia vuandum kilkhawl ruai i.

- Cen vuandum nelruaitu tuhin Eden vuandum songin runpui pakhat luang ai vuandum pua hleng fangin runpuite pali in khek tlang i. Cen Bawipa Pathian in a semsuahhnak mipa heh lovaitu le kilkhawltu tuhin Eden vuandum ah umruai i.

Nisiar Rauhla Rong – “Naunau tungding tumtu / Midang tha petu”

23 April 2022

Kumkhatsong Bible Siar

2 Samuel 16 – 18

Luka 17:20 – 37

Thazang langpha thucom: “Ciatih imanin, daphnak a suahpuitu thil le pakhat le pakhat karlak ah thazang khangsohnak a suahpuitu thilte tu hmui kin sung tuh ṭiohnak i” (Rome 14:19).

Rome 14:13-23 Songai sik tlang nga sing ih.

1a). Nangin *‘ai thiangi’* tiin naruathnak heh midangin *‘thianglo i’* ti thai i.

- Ciamanin pakhat le pakhat kin sawidunhnak khiah com nga hang sing. Ciahnak tahin na unau sualhnak ah a tlu tuh lohnak ruat cia tu sawn. Ai thiang lomi rong zaikhai um lo i ti khiah Bawipa Jesuh thawn kin pehzomdunhnak thawmin lingfiang ing. Ikhalselai rong hrekkhat tu ai thiang lo i tiin mi pakhat in sang lekhaw ciatih ai a sangtu caah ciami rong heh a thiang lomi i.

1b). *‘A thiangi,’* tiin na ruathnak rongai ai, na hiangai umtu bahhnak ah cang i le khaw cia heh iithnak thawn thi bawn i lo i.

- Pakhatkhat na ai manin na unau thinlung urruai lesikhaw ciami tu ithnak thawn a nungmi ilo isi. Rong na aihnak in Khrih thisan tlanhnak mi pakhat khiah siatsuahhnak hlengruai mah. Thil pha ti ai na ruathnak khiah hmingsia phurtu ah cangruai mah. Zaimantifangin Pathian ai Ukhnak tu aih le din ah ilo i, Rauhla Thianghlim ai pehnak dikcanghnak, daphnak le anghnak sawn khiah i.

2a). Midang tungding tu.

- Ciatihin mi pakhat in Khrih ruaih lekhaw Pathian angruai ai minungte inkhai thangphat i. Ciatih imanin, daphnak a suahpuitu thil le pakhat le pakhat karlak ah thazang khangsohnak a suahpuitu thilte tu hmui kin sung tuh ṭiohnak i.

2b). A thiangi tiin na ruathnak; rong na aihnak or thil na bawnhnak in midang siatsuah tuh ilekhaw ai mah, bawn mah.

- Rong manin Pathian ai bawnciahnak khiah hnawmcan mah ih. Rong hmuahhmuah ai pha i, ikhalselai mi pakhat sualhnak ai a tluruaitu rong heh zai rong khai ai tuhhnak ilo i. Ning unau fehsualhnak a suakruaitu zaibang thil a ita inkhai bawn lo pha sawn i; cabit zu ding lo le sa khai ai loin um pha sawn i.

4. Na thil bawnhnak tu, nangmah le Pathian karlakai thu i, Pathian thudik bawn le sikhaw na sir awng tuhlo i.

- Hemi bang thu ah nangmah hlanlam ruathnak nai tulai nangmah le Pathian karlak ai thu ah dah tu. A dik i tiin ruathnak bawn ai a sir awng lotu heh mi hmuifu i! Ikhalselai phuhrung kongin ai lekhaw Pathian in hnawl tuh i, zaimantifangin a bawnhnak heh sanghnak thawn bawn lo i. Zaizai khai sanghnak vumah mun loin thil bawnhnak tu sual i.

Nisiar Rauhla Rong – “Pathian lingfiang tute he Pathian phathnak tep tuh tengteng i”

24 April 2022

Kumkhatsong Bible Siar

2 Samuel 19 – 20

Luka 18:1 – 23

Thazang langpha thucom: “Zaimantifangin amah in kin taksa bawndan khiah ling ai, Laivut lek i ti khiah hih ṭio i” (Psalm 103:14).

Psalm 103:13 – 19 Songai sik tlang nga sing ih.

1. Pathian in, a mah a kihzah tute heh hihtio i, zaimantifangin laivut lekin bawnhnak ti tio i, hlivua in huai fangin sawn lehzel tuh ti, tawntai zia khai ling manin i.

- Pa in a fate khiah a ninghio de bangin, Bawipa in amah a kihzahtute heh ninghio i. Zaimantifangin amah in kin taksa bawndan khiah ling ai, Laivut lek i ti khiah hih ṭio i.

- Minung ai nunhnak tu hampa bang i; Khang ai hampalak papar bangin par i; Hlivua in hmut ai pairal ta i, Aisu inkhai hmu leh nawn lo i.

2. Pathian upat, kihzah thiamtu hrangah cenin, Pathian phathnak heh sankhat hnua sankhat tep vivo tuh i.

- Ikhalselai amah a upattu caah cenin Bawipa ai ithnak tu kumzangza in kho ai, A thukhamhnak bangin a nungmi le A thukhamhnak bangin a hlunmi caah cenin, A phathnak heh sankhat hnua sankhat kho i.

- Bawipa in a kumpibawi tohkham heh vancung ah dah ai, Ani tu zaizongza ah kumpibawi i.

Nisiar Rauhla Rong – “I vumah a lungawi manin i hup i”

25 April 2022

Kumkhatsong Bible Siar

2 Samuel 21 – 22

Luka 18:24 – 43

Thazang langpha thucom: “Bawipa in van in a kut i san ai i pom ngah i, A thuk ngai ti songin i suah ngah i” (2 Samuel 2:17).

2 Samuel 2:13-20 Songai sik tlang nga sing ih.

1. Bawipa’i huham vanin a lar fangin a ralte tut lanai piak sio i.

- A umhnak hmai ai tleuhnak songin, Vantlingtleleuh maivam suak zutzo i. Cen Bawipa tu van in khuari bangin rung i, Cungnungber Bawipa aw za i. A conkiangte kap ai, A ralte piak sio i. A vantlingtleleuh fangin, A ralte tlan berh i. Bawipa in a ralte hau ai, A thinraw in a hring fangin, Tipuithuanthum ai a holtong heh lar ai, lai ai a hamtohhnak tianin lar sio i. A hnar in hai a hawh fang incen.

2. Bawipa’i hathnak kutcakin a kilkhawl i.

- Bawipa in van in a kut i san ai i pom ngah i, A thuk ngai ti songin i suah ngah i. Kaimah ca ai a hat ngai i ralte le Kaimah i huatute ai kut songin i o zo i.

- Thin i pit lai can ah i tawng i, Ikhalselai Bawipa in i hup i. Thinlauhnak hmun an i hoisuak i, Zalenhnak hmunah i hlenpui i, I vumah a lungawi manin i hup i.

Nisiar Rauhla Rong – “Pathian thu zirhdun tuih / cuukdun tuih”

26 April 2022

Kumkhatsong Bible Siar

2 Samuel 23 – 24

Luka 19:1 – 27

Thazang langpha thucom: “Mino na imanin aisu inkhai nau na tat maseh. Ikhalselai na hmurka na pongdan le, na nuncan ziaza, ithnak, sanghnak le cianghlimhnak ahkhai a dang sangtute ai santeh tlak in nung tu” (I Timote 4:12).

I Timote 4:6 - 13 Songai sik tlang nga sing ih.

A. Pathian thu zirhdun tuih, zaimantifangin zaizongza hrangah mannai i.

- Hemi zirhdunhnak heh Khristian kin unaute rel lesikhaw Khrih Jesuh ruaihtu pha i tuh i si. Ningmah khai a hlun hnelhno zomi a dikmi thuzirhhnak le sanghnak ponkam in rauhla lamah cawm dun i si.

- Ikhalselai Pathian thu thawn pehzomhnak zaikhai a nai lomi rel tlak lo tluanthu menma pawl heh sang mah. Pathian daihdan ai nung tuhin zirh dun tu ṭio law.

- Taksa nuncakhnak ai zirhhnak tu man nai ve napui rauhla nuncakhnak hrangah zirhhnakte tu zaizongza ah man nai i, Zaimantifangin tunah ituseh, hmai lam caah ituseh, a thukhamhnak tu nunhnak i. Hetih ai i relhnak heh a dikmi ponkam i ai sang tlak le co tlak i.

B. Pathian thu heh, harsahnak tawk manin khai zirhtu zaimanin fangin Pathian vumah umlamhnak nai ising.

- Rimsu ze le harsa ze in naper ising; zaimantifangin kumzangza in a nungmi Pathian vumah umlam ising. Cia Pathian tu mi zongzong Nunotu i ai a hlaice in amah a sangtute caah i.

- Hemi hlun tuhhnak le zirhhnakte heh rel tulai zirh tu.

- Mino na imanin aisu inkhai nau na tat maseh. Ikhalselai na hmurka na pongdan le, na nuncan ziaza, ithnak, sanghnak le cianghlimhnak ahkhai a dang sangtute ai santeh tlak in nung tu.

- Na hnenah i hleng hlan song mizapui hnenah Lai Thianghlim siar tulai, thurelhnak le thuzirhhnak in na can le na thazang hmang tu.

Nisiar Rauhla Rong – “Bawipa in kin huphim ai kin ou zo i.”

27 April 2022

Kumkhatsong Bible Siar

1 King 1 - 2

Luka 19:28 – 48

Thazang langpha thucom: “Aw Israel mite, Ang in au tu ilai la sa tu ih. Aw Jerusalem fanu, Na thinlung veksen thawn lungawi in um tu” (Zefaniah 3:14).

Zefaniah 3:14-20 Songai sik tlang nga sing ih.

1. Bawipa in mawh nahluuk nawnlo ai, nahnenlamah letlehzo manin ang tu.

Ang tu: Aw Israel mite, Ang in au tu ilai la sa tu ih. Aw Jerusalem fanu, Na thinlung veksen thawn lungawi in um tu. Bawipa ai na cawhhnak khiah com zo i; Na ralte lon zo sek i.

- Laumah ih! Bawipa nahnenah um i: Bawipa, Israel ai kumpibawi tu ning hnenah um i; thinlau tuh zaikhai um nawn lo i. Can hleng tuhai Jerusalem hnenah: “Aw Zion khuapui, zaikhai lau mah; Na kut khai na lau manin zong maseh. Bawipa na Pathian tu na hnenah um i, A hathnak huham in nehhnak na pe i. Bawipa tu na vumah a lungawi tuh i, A ithnak manin nunhnak thar ning pe tuh i. La sa tuhai ning vumah a lungawi tuh i.

2. Bawipa in naharsahnak caan boruai zo i.

- Harsa, zakthi, nauneh, hnak can te bo ruai: Puai bawn can ai anghnak bangin,” ti tuh i. Bawipa in, “Na harsahnak can tu bo zo i; Na zakthihnak tu lon zo teu ing. Can hleng tuhai, Na naunehtute khiah cawh tuh ing;

-Raltlan, thawngto, mualpho, hnak caante bo ruai: Kebai mite tu kaimah in o tuhai Ralpom thawngtlate tlun leh tuh ing. A mualphohnak khiah upa cohnak ah cangruai tuh ing, Laivum mi zongzong in thangphat tuh i Can hleng tuhai, a piakmi na minungte tu hoi leh tuh ing.

- Hmingthang le minainungah bawn: Laivum pumpuhluk ai hmingthang ah na bawn tuhai, Mi nainung na bawn leh tuh ing; Ciami tu na mit in hmu tuh isi,’ tiin ti i. Bawipa in pong zo i.

Nisiar Rauhla Rong – “Pitling / Puitling Nun”

28 April 2022

Kumkhatsong Bible Siar

1 King 3 - 5

Luka 20:1 – 26

Thazang langpha thucom: “Hlawhsamhnak zaikhai um loin a semkhim le a puitling ning cang thil tuhin a tawp tian a tuar bentu tuh zuam tu ih” (James 1:4).

James 1:2-4 Songai sik tlang nga sing ih.

1. Cuhnak tuardan thiam heh puitling hnak i.

- U le naute, ning hnenah cuhnak harsa a phunphun a hleng fangin

- mi bawngpha i ing tiin ruat dun tu ih;

- zaimantifangin ning sanghnak in ciabang cuhnak harsa a neh fangin

- tuar benhnak hleng i, ti ling i si.

- Hlawhsamhnak zaikhai um loin a semkhim le a puitling ning cang thil tuhin

- a tawp tian a tuar bentu tuh zuam tu ih.

Nisiar Rauhla Rong – “pathian biamah!, a nung Pathian bia tu”

29 April 2022

Kumkhatsong Bible Siar

1 King 6 - 7

Luka 20:26 – 47

Thazang langpha thucom: ““Bawipa hming in nangmah ai na kin relhnak thu hmuahhmuah ngai kin nuam lo i” (Jeremiah 44:16).

Jeremiah 44:16-18, 20-23 Songai sik tlang nga sing ih.

1a). Prophet relhnakte heh sanglo in khuazingnu sawn biatlang i.

- “Bawipa hming in nangmah ai na kin relhnak thu hmuahhmuah ngai kin nuam lo i. Bawn tuh i ing kin tihnak hmuahhmuah bawn tuh i ing. Kin khuazingnu Vancung kumpinu hnenah hibawlhnak sel tuhai kinmah le kin pupate in ituseh, kin kumpibawite le kin hotute in ituseh, Judah ram khuate le Jerusalem khua vumah a bawn awng zo bangin hibawlhnak ai cabitti tu a vumah burh tuh i ing.

1b). Cetihin khuazingnu kin biahnakmanin minainungah kin cang i tiin ti tlang i.

- Ciatihin kin bawn laiah rong khai nai roh ai mi nainung i ing ai zai harsahnak khai tawk lo i ing. Ikhalselai Vancung Kumpinu hnenah hibawlhnak kin sel nawn lo hnua le a hnenah selhnak cabitti burh nawn lo hnuaah tu zaizongza kin tlasam ai kin minungte tu ral kut in le rong loin thi diamdo i,” tiin i ti i.

2a). Cetihai khuazingnu (pathian dang) ning biahnak heh a nung Pathian in haituh awnglo i khaw.

- Ciatih ai i sawntu pasalte le nupangte hnenah kaimah in, “Nangmah le ning pupate in ituseh, ning kumpibawite le ning hotute in ituseh, mi senpui inkhai ituseh, Judah ram khua songah le Jerusalem khua lampui vumah thil ning bawnhnak hmuahhmuah Bawipa in ling lo ai a ling inrin a hai zo i tiin ruat i sim?

2b). Ning ram tu hnawmborh pumhnak bangin um zo heh Bawipa thu hlunloin, khuazing sawn ning biatlang manin in i.

- Tunnia tian ah ning ram tu hnawmborh pumhnak in um ai minung aisu khai um lo i. Tihikkul in cang ai ning thilsual bawnhnak le thilpha lo ning bawnhnak tu Bawipa in or thil nawn lo manin ning ram tu khing ruangro ai mi in cukcamhnak in hmang i. Bawipa ai thupehnak hlun lo ai khuavang dangdang hnenah hibawlhnak ning pe manin hebang hnawmcanhnak ning vumah hleng i,” tiin ti ing.

Nisiar Rauhla Rong – “Bawipa Thangphat tuih”

30 April 2022

Kumkhatsong Bible Siar

1 King 8 – 9

Luka 21:1 – 19

Thazang langpha thucom: “Lai le van bawntu Bawipa in Zion in hmuifu ning burh tuseh” (Psalm 134:3).

Saam Labu 134:1-3 Songai sik tlang nga sing ih.

1. Bawipa Thangphat tuih.

- Bawipa ai cengfate le Zan fangin a Biakinn na ruaihtute,

- Kawi tu ilai Bawipa thangphat tu ih!

- Biakinn songah kut hlir in sawngen tu ilai,

- Bawipa thangphat tu ih!

- Lai le van bawntu Bawipa in

- Zion in hmuifu ning burh tuseh.